Diari Oficial de la Generalitat Valenciana


Sumari del DOGV 8014, del 04-04-2017 (2017/2681)

DECRET 40/2017, de 24 de març, del Consell, pel qual s'estableix el currículum del cicle formatiu de grau mitjà corresponent al títol de Tècnic/a en Fabricació i Ennobliment de Productes Tèxtils.
---------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2017/03/24/40/dof/vci/html**

### Dades del document

Número de DOGV
:   8014

Data del DOGV
:   04-04-2017

Secció del DOGV
:   I. DISPOSICIONS GENERALS

Número del document
:   2017/2681


Data del document
:   24-03-2017

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * legislació

DECRET 40/2017, de 24 de març, del Consell, pel qual s'estableix el currículum del cicle formatiu de grau mitjà corresponent al títol de Tècnic/a en Fabricació i Ennobliment de Productes Tèxtils. [2017/2681]  
ÍNDEX  
  
Preàmbul  
Article 1. Objecte i àmbit d'aplicació  
Article 2. Currículum  
Article 3. Organització i distribució horària  
Article 4. Mòdul professional: Formació en centres de treball  
Article 5. Espais i equipament  
Article 6. Professorat  
Article 7. Docència en anglès  
Article 8. Autonomia dels centres  
Article 9. Requisits dels centres per a impartir aquests ensenyaments  
Article 10. Avaluació, promoció i acreditació  
Article 11. Adaptació als distints tipus i persones destinatàries de l'oferta educativa  
Disposició addicional primera. Calendari d'implantació  
Disposició addicional segona. Autorització de centres docents  
Disposició addicional tercera. Requisits del professorat de centres privats o de centres públics de titularitat diferent de l'administració educativa  
Disposició addicional quarta. Incidència pressupostària  
Disposició transitòria única. Procés de transició i drets de l'alumnat que curse el cicle formatiu establert per a l'obtenció dels títols de Tècnic/a en Operacions d'Ennobliment Tèxtil, Tècnic/a en Producció de Filatura i Teixidura de Calada, i Tècnic/a en Producció de Teixits de Punt, emparats per la Llei Orgànica 1/1990, de 3 d'octubre, d'ordenació general del sistema educatiu  
  
Disposició derogatòria única. Derogació normativa  
Disposició final primera. Aplicació i desenvolupament  
Disposició final segona. Entrada en vigor  
Annex I. Mòduls professionals  
Annex II. Seqüenciació i distribució horària dels mòduls professionals.  
Annex III. Professorat  
Annex IV. Currículum mòduls professionals: Anglès Tècnic I-M i II-M  
Annex V. Espais mínims  
Annex VI. Titulacions acadèmiques requerides per a la impartició dels mòduls professionals que conformen el cicle formatiu en centres de titularitat privada, o d'administracions diferents de l'educativa  
  
  
  
PREÀMBUL  
  
L'Estatut d'Autonomia de la Comunitat Valenciana estableix, en l'article 53, que és de competència exclusiva de la Generalitat la regulació i administració de l'ensenyament en tota la seua extensió, nivells i graus, modalitats i especialitats, en l'àmbit de les seues competències, sense perjudici del que disposen l'article vint-i-set de la Constitució Espanyola, i les lleis orgàniques que, d'acord amb l'apartat u del seu article vuitanta-u, la despleguen.  
Una vegada aprovat i publicat en el Boletín Oficial del Estado el Reial decret 1591/2011, de 4 de novembre, pel qual s'estableix el títol de Tècnic/a en Fabricació i Ennobliment de Productes Tèxtils, i se'n fixen els ensenyaments mínims, els continguts bàsics dels quals representen el 55 % de la durada total del currículum d'aquest cicle formatiu, establida en 2.000 hores, en virtut del que disposa l'article 10, apartats 1 i 2, de la Llei orgànica 5/2002, de 19 de juny, de les qualificacions i de la Formació Professional; els articles 6.2, 6.3, 39.4 i 39.6 de la Llei orgànica 2/2006, de 3 de maig, d'Educació (LOE); i el capítol I del títol I del Reial decret 1147/2011, de 29 de juliol, pel qual s'estableix l'ordenació de la Formació Professional del sistema educatiu, escau, tenint en compte els aspectes definits en la normativa adés mencionada, establir el currículum complet d'aquests nous ensenyaments de formació professional inicial, vinculats al títol mencionat en l'àmbit d'aquesta comunitat autònoma, tot ampliant i contextualitzant els continguts dels mòduls professionals i respectant-ne el perfil professional.  
  
En la definició d'aquest currículum s'han tingut en compte les característiques educatives, així com les socioproductives i laborals, de la Comunitat Valenciana, a fi de donar resposta a les necessitats generals de qualificació dels recursos humans per a la seua incorporació a l'estructura productiva de la Comunitat Valenciana, sense cap perjudici a la mobilitat de l'alumnat.  
S'ha prestat especial atenció a les àrees prioritàries definides per la disposició addicional tercera de la Llei orgànica 5/2002, de 19 de juny, de les qualificacions i de la Formació Professional, per mitjà de la definició de continguts de prevenció de riscos laborals, que permeten que tot l'alumnat puga obtindre el certificat de Tècnic/a en Prevenció de Riscos Laborals, nivell bàsic, expedit d'acord amb el que disposa el Reial decret 39/1997, de 17 de gener, pel qual s'aprova el Reglament dels Serveis de Prevenció, i incorporant al currículum formació en la llengua anglesa, per a facilitar la seua mobilitat professional a qualsevol país europeu.  
Aquest currículum requereix una posterior concreció en les programacions que l'equip docent ha d'elaborar, les quals han d'incorporar el disseny d'activitats d'aprenentatge i el desenvolupament d'actuacions flexibles que, en el marc de la normativa que regula l'organització dels centres, possibiliten adequacions particulars del currículum en cada centre docent d'acord amb els recursos disponibles, sense que en cap cas no supose la supressió d'objectius que afecten la competència general del títol.  
Aquesta disposició està inclosa en el Pla normatiu de l'Administració de la Generalitat per a 2017.  
Per tot això, oït el Consell Valencià de Formació Professional, a proposta del conseller d'Educació, Investigació, Cultura i Esport, amb el preceptiu dictamen del Consell Escolar de la Comunitat Valenciana, conforme amb el Consell Jurídic Consultiu de la Comunitat Valenciana, i amb la deliberació prèvia del Consell, en la reunió del dia 24 de març de 2017,  
  
  
DECRETE  
  
Article 1. Objecte i àmbit d'aplicació  
1. Aquest decret té per objecte establir el currículum del cicle formatiu de grau mitjà vinculat al títol de Tècnic/a en Fabricació i Ennobliment de Productes Tèxtils, tenint en compte les característiques socioproductives, laborals i educatives de la Comunitat Valenciana. A l'efecte, la identificació del títol, el perfil professional que ve expressat per la competència general, les competències professionals, personals i socials i la relació de qualificacions i, si és el cas, les unitats de competència del Catàleg Nacional de Qualificacions Professionals, així com l'entorn professional i la prospectiva del títol en el sector o sectors, són els que es defineixen en el títol de Tècnic/a en Fabricació i Ennobliment de Productes Tèxtils, determinat en el Reial decret 1591/2011, de 4 de novembre, pel qual s'estableix l'esmentat títol i els seus ensenyaments mínims.  
2. El que disposa aquest decret serà aplicable en els centres docents que desenvolupen els ensenyaments del cicle formatiu de grau mitjà de Tècnic/a en Fabricació i Ennobliment de Productes Tèxtils, ubicats en l'àmbit territorial de la Comunitat Valenciana.  
  
Article 2. Currículum  
1. La durada total del currículum d'aquest cicle formatiu, incloent-hi tant la càrrega lectiva dels seus mòduls professionals com la càrrega lectiva reservada per a la docència en anglès, és de 2.000 hores.  
2. Els seus objectius generals, els mòduls professionals i els objectius dels esmentats mòduls professionals, expressats en termes de resultats d'aprenentatge i els seus criteris d'avaluació, així com les orientacions pedagògiques, són els que s'estableixen per a cadascun en el Reial decret 1591/2011, de 4 de novembre.  
3. Els continguts i la càrrega lectiva completa d'aquests mòduls professionals s'estableixen en l'annex I d'aquest decret.  
  
Article 3. Organització i distribució horària  
La impartició dels mòduls professionals d'aquest cicle formatiu, quan s'oferisca en règim presencial ordinari, s'organitzarà en dos cursos acadèmics. La seqüenciació en cada curs acadèmic, la seua càrrega lectiva completa i la distribució horària setmanal es concreten en l'annex II d'aquest decret.  
  
Article 4. Mòdul professional: Formació en centres de treball  
El mòdul professional de formació en centres de treball es realitzarà, amb caràcter general, en el tercer trimestre del segon curs.  
  
Article 5. Espais i equipament  
1. Els espais mínims que han de reunir els centres educatius per a permetre el desenvolupament dels ensenyaments d'aquest cicle formatiu, complint la normativa sobre prevenció de riscos laborals, així com la normativa sobre seguretat i salut en el lloc de treball, són els establerts en l'annex V d'aquest decret.  
2. Els espais formatius establerts poden ser ocupats per diferents grups d'alumnat que cursen el mateix o altres cicles formatius o etapes educatives, i no necessàriament han de diferenciar-se per mitjà de tancaments.  
3. L'equipament, a més de ser el necessari i suficient per a garantir l'adquisició dels resultats d'aprenentatge i la qualitat de l'ensenyament a l'alumnat segons el sistema de qualitat adoptat, haurà de complir les condicions següents:  
a) Els equips, màquines i material anàleg que s'empre, disposaran de la instal·lació necessària perquè funcionen correctament, i compliran les normes de seguretat i de prevenció de riscos i totes les altres que hi siguen aplicables.  
b) La seua quantitat i característiques hauran d'estar en funció del nombre d'alumnes i permetre l'adquisició dels resultats d'aprenentatge, tenint en compte els criteris d'avaluació i els continguts que s'inclouen en cadascun dels mòduls professionals que s'impartisquen en els espais esmentats.  
  
Article 6. Professorat  
1. Els aspectes referents a les especialitats del professorat amb atribució docent en els mòduls professionals del cicle formatiu de grau mitjà, Tècnic/a en Fabricació i Ennobliment de Productes Tèxtils, esmentats en el punt 2 de l'article 2 d'aquest decret, segons allò que preveu la normativa estatal de caràcter bàsic, són els establerts actualment en l'annex III.A del Reial decret 1591/2011, de 4 de novembre, i en l'annex III d'aquest decret es determinen les especialitats i, si és el cas, els requisits de formació inicial del professorat amb atribució docent en el mòdul professional d'anglès tècnic inclòs en l'article 7.  
  
2. A fi de garantir la qualitat d'aquests ensenyaments, per a poder impartir els mòduls professionals que conformen el cicle formatiu, el professorat dels centres docents no pertanyents a l'Administració educativa ubicats en l'àmbit territorial de la Comunitat Valenciana, haurà de posseir la corresponent titulació acadèmica que es concreta en l'annex VI d'aquest decret, i a més acreditar la formació pedagògica i didàctica a què fa referència l'article 100.2 de la LOE. La titulació acadèmica universitària requerida s'adaptarà a la seua equivalència de grau/màster universitari.  
  
Article 7. Docència en anglès  
1. A fi que l'alumnat conega la llengua anglesa, en els seus vessants oral i escrit, que li permeta resoldre situacions que impliquen la producció i comprensió de textos relacionats amb la professió, conèixer els avanços d'uns altres països, realitzar propostes d'innovació en el seu àmbit professional i facilitar-ne la mobilitat a qualsevol país europeu, el currículum d'aquest cicle formatiu la incorpora de manera integrada en dos mòduls professionals, entre els que componen la totalitat del cicle formatiu.  
2. Aquests mòduls seran impartits de manera voluntària pel professorat que hi tinga atribució docent que, a més, posseïsca l'habilitació lingüística en anglès d'acord amb la normativa aplicable a la Comunitat Valenciana. A fi de garantir que l'ensenyament en anglès s'impartisca en els dos cursos acadèmics del cicle formatiu de manera continuada, es triaran mòduls professionals d'ambdós cursos, i els mòduls susceptibles de ser impartits en llengua anglesa són els relacionats amb les unitats de competència incloses en el títol.  
3. Com a conseqüència de la complexitat més gran que suposa la transmissió i recepció d'ensenyaments en una llengua diferent de la materna, els mòduls professionals impartits en llengua anglesa incrementaran la seua càrrega horària lectiva, en dues hores setmanals per al mòdul que s'impartisca en el primer curs, i dues hores per al que es desenvolupe durant el segon curs. A més, el professorat que impartisca els esmentats mòduls professionals tindrà assignades en el seu horari individual tres hores setmanals de les complementàries al servei del centre per a la seua preparació.  
4. Si no es compleixen les condicions indicades, amb caràcter excepcional i de manera transitòria, els centres autoritzats per a impartir el cicle formatiu, en el marc general del seu projecte educatiu concretaran i desenvoluparan el currículum del cicle formatiu, incloent un mòdul d'anglès tècnic en cada curs acadèmic, la llengua vehicular del qual serà l'anglès, amb una càrrega horària de dues hores setmanals en el primer curs i dues hores setmanals en el segon curs. El currículum d'aquests mòduls d'anglès tècnic es concreta en l'annex IV.  
  
Article 8. Autonomia dels centres  
Els centres educatius disposaran, de conformitat amb la normativa aplicable en cada cas, de la necessària autonomia pedagògica, d'organització i de gestió econòmica per al desenvolupament dels ensenyaments i la seua adaptació a les característiques concretes de l'entorn socioeconòmic, cultural i professional.  
En el marc general del projecte educatiu, i depenent de les característiques del seu entorn productiu, els centres autoritzats per a impartir el cicle formatiu concretaran i desenvoluparan el currículum per mitjà de l'elaboració del projecte curricular del cicle formatiu i de les programacions didàctiques de cada un dels seus mòduls professionals, en els termes establerts en aquest decret, potenciant o creant la cultura de prevenció de riscos laborals en els espais on s'impartisquen els diferents mòduls professionals, així com una cultura de respecte ambiental, treball de qualitat realitzat d'acord amb les normes de qualitat, creativitat, innovació i igualtat de gèneres.  
La conselleria amb competències en aquests ensenyaments de formació professional afavorirà l'elaboració de projectes d'innovació, així com de models de programació docent i de materials didàctics que faciliten al professorat el desenvolupament del currículum.  
Els centres, en l'exercici de la seua autonomia, podran adoptar experimentacions, plans de treball, formes d'organització o ampliació de l'horari escolar en els termes que establisca la conselleria amb competències en aquests ensenyaments de formació professional, sense que, en cap cas, s'imposen aportacions a l'alumnat ni exigències per a aquella.  
  
Article 9. Requisits dels centres per a impartir aquests ensenyaments  
Tots els centres de titularitat pública o privada ubicats en l'àmbit territorial de la Comunitat Valenciana, que oferisquen ensenyaments conduents a l'obtenció del títol de Tècnic/a en Fabricació i Ennobliment de Productes Tèxtils, s'ajustaran al que estableixen la Llei orgànica 2/2006, de 3 de maig, d'educació, i les normes que la despleguen i, en tot cas, hauran de complir els requisits que s'estableixen en l'article 46 del Reial decret 1147/2011, de 29 de juliol, a més del que estableix el Reial decret 1591/2011, de 4 de novembre, i normes que el despleguen.  
  
  
Article 10. Avaluació, promoció i acreditació  
Per a l'avaluació, promoció i acreditació de la formació establerta en aquest decret, caldrà ajustar-se a les normes que expressament dicte la conselleria amb competències en aquests ensenyaments de formació professional.  
  
Article 11. Adaptació als distints tipus i persones destinatàries de l'oferta educativa  
La conselleria amb competències en aquests ensenyaments de formació professional podrà realitzar ofertes formatives d'aquest cicle formatiu, adaptades a les necessitats específiques de col·lectius desafavorits o amb risc d'exclusió social, i adequar els ensenyaments del cicle a les característiques dels diversos tipus d'oferta educativa, a fi d'adaptar-se a les característiques de les persones destinatàries.  
  
  
DISPOSICIONS ADDICIONALS  
  
Primera. Calendari d'implantació  
La implantació del currículum objecte de regulació d'aquest decret tindrà lloc a partir del curs escolar 2014-2015, per als ensenyaments (mòduls professionals) seqüenciats en el curs primer de l'annex II d'aquest decret, i en el curs 2015-2016, per als ensenyaments (mòduls professionals) seqüenciats en el segon curs de l'esmentat annex II. Simultàniament, en els mateixos cursos acadèmics, deixaran d'impartir-se els corresponents al primer i segon curs dels ensenyaments establerts per a l'obtenció dels títols de Tècnic/a en Operacions d'Ennobliment Tèxtil, Tècnic/a en Producció de Filatura i Teixidura de Calada, i Tècnic/a en Producció de Teixits de Punt, emparats per la Llei Orgànica 1/1990, de 3 d'octubre, d'ordenació general del sistema educatiu (LOGSE).  
  
Segona. Autorització de centres docents  
Tots els centres de titularitat pública o privada ubicats en l'àmbit territorial de la Comunitat Valenciana que, en la data d'entrada en vigor d'aquest decret, tinguen autoritzats ensenyaments conduents a l'obtenció dels títols de Tècnic/a en Operacions d'Ennobliment Tèxtil, Tècnic/a en Producció de Filatura i Teixidura de Calada, i Tècnic/a en Producció de Teixits de Punt, emparats per la LOGSE, queden autoritzats per a impartir els ensenyaments conduents a l'obtenció del títol de Tècnic/a en Fabricació i Ennobliment de Productes Tèxtils, emparat per la LOE.  
  
  
Tercera. Requisits del professorat de centres privats o de centres públics de titularitat diferent de l'Administració educativa  
El professorat dels centres de titularitat privada o de titularitat pública d'una altra administració diferent de l'educativa que, en la data d'entrada en vigor d'aquest decret, no tinga els requisits acadèmics exigits en l'article 6 d'aquest decret, podrà impartir els corresponents mòduls professionals que conformen aquest currículum si es troba en algun dels supòsits següents:  
a) Professorat que haja impartit docència en els centres especificats en la disposició addicional segona, sempre que dispose per a això dels requisits acadèmics requerits, durant un període de dos cursos acadèmics complets, o a falta d'això dotze mesos en períodes continus o discontinus, dins dels quatre cursos anteriors a l'entrada en vigor d'aquest decret, en el mateix mòdul professional inclòs en un cicle formatiu emparat per la LOGSE, que siga objecte de la convalidació establerta en l'annex IV del Reial decret 1591/2011, de 4 de novembre. L'acreditació docent corresponent podrà sol·licitar-se durant un any a l'entrada en vigor d'aquest decret.  
b) Professorat que dispose d'una titulació acadèmica universitària i de la formació pedagògica i didàctica requerida, i a més acredite una experiència laboral de com a mínim tres anys en el sector vinculat a la família professional, realitzant activitats productives o docents en empreses relacionades implícitament amb els resultats d'aprenentatge del mòdul professional.  
El procediment que s'ha de seguir per a obtindre l'acreditació docent establerta en aquesta disposició addicional serà el següent:  
El professorat que considere reunir els requisits necessaris ho sol·licitarà a la corresponent direcció territorial amb competències en educació, adjuntant la documentació següent:  
- Fotocòpia compulsada del títol acadèmic oficial.  
- Documents justificatius de complir els requisits esmentats en l'apartat a o b d'aquesta disposició addicional.  
La persona titular de la direcció territorial, amb un informe previ del seu Servei d'Inspecció Educativa, elevarà proposta de resolució davant l'òrgan administratiu competent en matèria d'ordenació d'aquests ensenyaments de formació professional, de la conselleria amb competències en matèria d'educació, que dictarà al respecte una resolució individualitzada. Contra la resolució, la persona interessada podrà presentar recurs d'alçada en el termini d'un mes des de la notificació, davant la secretaria autonòmica de la qual depenga l'esmentat òrgan administratiu competent, aspecte que haurà de constar en l'esmentada resolució. Aquestes resolucions quedaran inscrites en un registre creat a aquest efecte.  
  
Quarta. Incidència pressupostària  
La implementació i desenvolupament d'aquest decret hauran de ser atesos amb els mitjans personals i materials de la conselleria competent en aquests ensenyaments de formació professional, en la quantia que prevegen els corresponents pressupostos anuals.  
  
  
DISPOSICIÓ TRANSITÒRIA  
  
Única  
Procés de transició i drets de l'alumnat que curse el cicle formatiu establert per a l'obtenció dels títols de Tècnic/a en Operacions d'Ennobliment Tèxtil, Tècnic/a en Producció de Filatura i Teixidura de Calada, i Tècnic/a en Producció de Teixits de Punt, emparats per la Llei Orgànica 1/1990, de 3 d'octubre, d'ordenació general del sistema educatiu.  
  
1. L'alumnat que, en finalitzar el curs escolar 2013/2014, complisca les condicions requerides per a cursar els ensenyaments del segon curs dels títols de Tècnic/a en Operacions d'Ennobliment Tèxtil, Tècnic/a en Producció de Filatura i Teixidura de Calada, i Tècnic/a en Producció de Teixits de Punt Emparats per la LOGSE, i que no haja superat algun dels mòduls professionals del primer curs del corresponent cicle formatiu els ensenyaments del qual se substitueixen, d'acord amb el que s'ha indicat en la disposició addicional primera d'aquest decret, comptarà amb dues convocatòries en cada un dels dos anys successius per a poder superar els esmentats mòduls professionals, sempre amb el límit màxim de convocatòries pendents de realitzar per la persona interessada, que estableix la normativa vigent en cada un dels règims d'impartició dels ensenyaments de formació professional.  
Transcorregut el període esmentat, en el curs escolar 2016/2017, se li aplicaran les convalidacions, per als mòduls superats, establertes en l'article 14 del Reial decret 1591/2011, de 4 de novembre, pel qual s'estableix el títol de Tècnic/a en Fabricació i Ennobliment de Productes Tèxtils o norma bàsica que el substituïsca, regulat per la Llei orgànica 2/2006, de 3 de maig, d'Educació.  
2. A l'alumnat que, en finalitzar el curs escolar 2013/2014, no complisca les condicions requerides per a cursar els ensenyaments del segon curs del títol de Tècnic/a en Operacions d'Ennobliment Tèxtil, Tècnic/a en Producció de Filatura i Teixidura de Calada, i Tècnic/a en Producció de Teixits de Punt, emparats per la LOGSE, se li aplicaran les convalidacions establides en l'article 14 del Reial decret 1591/2011, de 4 de novembre, pel qual s'estableix el títol de Tècnic en Fabricació i Ennobliment de Productes Tèxtils, o norma bàsica que el substituïsca regulat per la LOE.  
3. L'alumnat que, en finalitzar el curs escolar 2014/2015, no complisca, per no haver superat el mòdul professional de formació en centres de treball, les condicions requerides per a obtindre els títols de Tècnic/a en Operacions d'Ennobliment Tèxtil, Tècnic/a en Producció de Filatura i Teixidura de Calada, i Tècnic/a en Producció de Teixits de Punt, emparats per la LOGSE, disposarà d'una convocatòria en el següent curs escolar per a poder superar l'esmentat mòdul professional, sempre amb el límit màxim de convocatòries pendents de realitzar per la persona interessada, que estableix la normativa vigent en cada un dels règims d'impartició dels ensenyaments de formació professional. A l'alumnat que, transcorregut l'esmentat període, no haja obtingut el corresponent títol, se li aplicaran les convalidacions, per als mòduls superats, establertes en l'article 14 del Reial decret 1591/2011, de 4 de novembre, pel qual s'estableix el títol de Tècnic/a en Fabricació i Ennobliment de Productes Tèxtils, o norma bàsica que el substituïsca, regulat per la Llei orgànica 2/2006, de 3 de maig, d'educació.  
  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions del mateix rang o d'un rang inferior que s'oposen al que estableix aquesta norma.  
  
  
DISPOSICIONS FINALS  
  
Primera. Aplicació i desenvolupament  
S'autoritza a qui exercisca la titularitat de la conselleria competent en matèria educativa per a dictar totes les disposicions que siguen necessàries per a l'aplicació i el desenvolupament del que disposa aquest decret.  
  
Segona. Entrada en vigor  
Aquest decret entrarà en vigor l'endemà de ser publicat en el Diari Oficial de la Generalitat Valenciana. No obstant això, els seus efectes es produiran a partir de l'inici dels processos d'escolarització del curs 2014-2015.  
  
València, 24 de març de 2017  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
  
ANNEX I  
Mòduls professionals  
  
1. Mòdul professional: Principis de manteniment electromecànic.  
  
Codi: 0116  
Durada: 96 hores  
Continguts:  
a) Identificació d'elements mecànics:  
- Materials. Comportament i propietats dels principals materials dels equips i instal·lacions.  
- Nomenclatura i sigles de comercialització.  
- Cinemàtica i dinàmica de les màquines. Conceptes bàsics i fonaments.  
- Elements mecànics transmissors del moviment: descripció, funcionament, simbologia i manteniment de primer nivell.  
- Elements mecànics transformadors del moviment: descripció, funcionament i simbologia.  
- Elements mecànics d'unió: descripció, funcionament i manteniment de primer nivell.  
- Elements mecànics auxiliars: descripció, funcionament i manteniment de primer nivell.  
- Normes de prevenció i seguretat en el maneig d'elements mecànics.  
- Valoració del desgast dels elements mecànics: lubricació i manteniment preventiu.  
- Identificació dels elements mecànics en equips de procés.  
b) Reconeixement d'elements de les instal·lacions pneumàtiques:  
- Pneumàtica. Conceptes bàsics i fonaments.  
- Propietats de l'aire comprimit.  
- Circuits de producció i tractament de l'aire comprimit: descripció, elements, funcionament, simbologia, manteniment i mesures de seguretat.  
- Xarxes de distribució de l'aire comprimit: característiques i materials constructius.  
- Elements pneumàtics de regulació i control: descripció, funcionament, simbologia, manteniment i mesures de seguretat.  
- Elements pneumàtics d'accionament o actuadors: descripció, funcionament, simbologia, manteniment i mesures de seguretat.  
  
- Lectura dels esquemes de circuits pneumàtics manuals, semiautomàtics i automàtics.  
- Conceptes bàsics d'electropneumàtica.  
- Ús eficient de l'aire comprimit en els processos del sector.  
- Identificació dels components pneumàtics en equips de procés.  
  
- Aplicacions de l'aire comprimit en l'automatització dels processos.  
c) Reconeixement d'elements de les instal·lacions hidràuliques:  
- Hidràulica. Fonaments i principis bàsics.  
- Fluids hidràulics. Propietats.  
- Unitat hidràulica: fonaments, elements, funcionament, manteniment de primer nivell i mesures de seguretat.  
- Elements hidràulics de distribució i regulació: descripció, funcionament, simbologia, manteniment i mesures de seguretat.  
- Elements hidràulics de treball: descripció, funcionament, simbologia i manteniment.  
- Lectura d'esquemes de circuits hidràulics.  
- Impacte ambiental de les instal·lacions hidràuliques.  
- Anomalies més freqüents de les instal·lacions hidràuliques i mesures correctores.  
- Identificació dels components hidràulics en equips de procés.  
  
- Aplicacions de la hidràulica en l'automatització dels processos.  
  
Identificació d'elements de les instal·lacions elèctriques:  
- Circuit elèctric. Concepte i característiques.  
- Elements dels circuits elèctrics.  
- Sistema elèctric. Corrent trifàsic i monofàsic.  
- Magnituds elèctriques fonamentals: definició i unitats.  
- Relacions fonamentals. Càlcul de magnituds bàsiques de les instal·lacions.  
- Elements de control i maniobra de circuits elèctrics: descripció, simbologia i funcionament.  
- Elements de protecció de circuits elèctrics: descripció, simbologia i funcionament.  
- Normativa sobre instal·lacions elèctriques (REBT) i de prevenció de riscos laborals.  
- Fonts renovables i no renovables per a l'obtenció d'energia elèctrica.  
e) Identificació de màquines elèctriques i el seu acoblament en equips industrials:  
- Magnetisme i camp magnètic. Concepte.  
- Inducció magnètica.  
- Fonament de les màquines elèctriques.  
- Màquines elèctriques de corrent altern i continu. Tipologia i característiques.  
- Classificació de les màquines elèctriques: generadors, transformadors i motors.  
- Parts constructives. Funcionament.  
- Placa de característiques. Càlcul de magnituds de les instal·lacions d'alimentació. Arrancada de les màquines.  
- Acoblaments i subjeccions de les màquines als seus equips industrials.  
- Normativa sobre instal·lacions elèctriques (REBT) i de prevenció de riscos laborals.  
f) Aplicació de tècniques de manteniment de primer nivell:  
- Objectius del manteniment de primer nivell.  
- Manteniment preventiu i manteniment correctiu. Concepte i diferències.  
- Operacions de manteniment preventiu: neteja de filtres, canvi de discos cecs, ajust de tancaments, condicionament de basses, neteja d'encenedors, greixats, purgues i revisions reglamentàries.  
- Operacions de manteniment correctiu (substitució d'elements).  
  
- Normativa sobre instal·lacions elèctriques (REBT) i de prevenció de riscos laborals.  
- Legislació i normativa vigent sobre el manteniment dels equips.  
  
- El factor humà en el manteniment de primer nivell.  
  
  
2. Mòdul professional: Matèries tèxtils i pell.  
Codi: 0275  
Durada: 128 hores  
Continguts:  
a) Reconeixement de matèries tèxtils:  
- Fibres, fils i teixits.  
- Tipus i classificació de matèries tèxtils.  
- Característiques i propietats de les matèries tèxtils.  
- Paràmetres bàsics de matèries tèxtils.  
- Aplicació i ús.  
- Simbologia normalitzada.  
- Tipus i defectes més comuns.  
- Procediments d'identificació de matèries tèxtils.  
- Equips i instruments d'identificació.  
- Esquemes dels processos d'obtenció de matèries tèxtils  
- Tractaments d'ennobliment: tipus. Característiques i propietats conferides als productes tèxtils.  
b) Reconeixement de pells i cuirs:  
- Naturalesa i característiques.  
- Estructura i parts de la pell.  
- Tipus de pells: segons la raça de l'animal, característiques superficials i tipus d'acabat.  
- Esquema del procés d'adobament.  
- Tractaments previs a l'adob: conservació i ribera. Paràmetres i característiques que influeixen en el tractament.  
- Adob: vegetal, al crom i substàncies sintètiques.  
- Tintura i greixatge.  
- Assecament i acabat: tipus, característiques i paràmetres.  
- Característiques i propietats de les pells adobades.  
- Procediments d'identificació de les pells adobades.  
- Aplicacions de les pells acabades en la fabricació d'articles.  
- Defectes en les pells: en brut, adobades i de fabricació.  
- Manipulació i classificació comercial.  
- Neteja i manteniment.  
c) Identificació d'elements complementaris:  
- Naturalesa i característiques.  
- Presentació comercial d'elements complementaris.  
- Fornitures i utensilis: sanefes, entredosos, cintes, biaixos, cordons, passamaneria i altres.  
- Complements: cremalleres, botons, volants, rivets, vius, baines, bisells, i altres acabaments.  
- Complements de farciment o reforç: buata, moletó, crin vegetal, plomes, d'altres.  
- Aplicació d'elements complementaris en la fabricació d'articles.  
  
d) Conservació, emmagatzematge, manipulació:  
- Conservació i vida útil de les matèries i productes tèxtils.  
- Agents que acurten o pertorben la vida útil.  
- Condicions òptimes d'emmagatzematge i conservació: temperatura, humitat i il·luminació.  
- Criteris de manipulació: simbologia.  
- Criteris d'emmagatzematge i transport: apilament, incompatibilitat.  
- Presentació comercial de les matèries i productes tèxtils.  
- Normes d'identificació. Simbologia i nomenclatura.  
- Normativa sobre l'etiquetatge de composició i conservació.  
- Riscos laborals i normativa de seguretat ambiental en manipulació, emmagatzematge i transport.  
e) Identificació de tèxtils tècnics:  
- Característiques dels materials dels tèxtils tècnics.  
- Aplicació dels tèxtils tècnics.  
- Sectors d'aplicació.  
- Innovació d'acabats.  
- Productes i articles intel·ligents de confecció i calçat:  
- Identificació i aplicacions.  
- Tendències futures.  
  
  
  
3. Mòdul professional: Aplicació d'aprestos.  
Codi: 1040  
Durada: 128 hores  
Continguts:  
a) Selecció de la informació tècnica en els processos d'aprest:  
- Els processos d'aprest. Tipus d'aprestos.  
- Aprestos generals. Suavitzat, hidròfug, oleòfug, ignífug i antisèptic. Protecció ultraviolada i altres.  
- Recobriments i laminats. Laminats tèxtil-espuma, tèxtil-membrana i tipus sandvitx.  
- Tractaments enzimàtics. Biopoliment, efectes d'envelliment i altres.  
- Aprestos específics. Aprestos específics sobre fibres cel·lulòsiques: inarrugable, inencongible i de fàcil cura. Aprestos específics sobre fibres proteiques: inencongible, antiarna i altres.  
- Classificació dels aprestos segons la seua permanència sobre el tèxtil una vegada aplicats. Aprestos permanents i no permanents.  
- Productes d'aprest, químics i auxiliars utilitzats en els processos d'aprestos. Funció i propietats: tipus, característiques i aplicacions. Microencapsulats i nanoencapsulats.  
- Formes d'aplicació d'aprestos. Aplicació per esgotament, per impregnació, per contacte i per polvorització. Aprestos a una cara i a dues cares.  
- Tècniques d'aplicació dels aprestos. Classificació. Descripció esquemàtica de les màquines i instal·lacions emprades. Màquines emprades en les operacions d'aprest per esgotament. Autoclau, overflow, jigger.  
- Màquines emprades en les operacions d'aplicació d'aprest per impregnació. Fulards de dos, tres o quatre cilindres.  
- Màquines utilitzades en les operacions d'aprest per contacte. Rasqueta, cilindre fregador, cilindre mil punts.  
- Instal·lacions de recobriment d'estructures tèxtils laminars per flama. Instal·lacions de recobriment per transferència. Tecnologia Hot-Melt.  
- Màquines polvoritzadores de banys d'aprest.  
- Formulacions d'aprest. Interpretació. Relació de bany, esgotament, diagrames temperatura-temps, addicions. Grau d'impregnació.  
  
b) Preparació de banys de tractament i pastes de recobriment:  
- Característiques dels banys de tractament i de les pastes de recobriment. Estabilitat dels banys de tractament, pastes de recobriment i formulacions d'espuma.  
- Formes d'expressar les concentracions dels productes d'aprest, químics i auxiliars. % en pes, en volum, gr/l.  
- Càlculs per a la preparació de banys de tractament, pastes de recobriment i d'espumes.  
- Material necessari per a la preparació de banys de tractament i pastes de recobriment. Balances, material volumètric, pH-metres, agitadors mecànics i termòmetres. Precisió i exactitud del material emprat.  
  
- Preparació de banys de tractament, pastes de recobriment i d'espuma. Ordre d'addició. Compatibilitat de productes.  
- Control de les característiques dels banys de tractament, pastes de recobriment i formulacions d'espuma. pH, concentració de productes, temperatures, conductivitats i viscositats.  
- Preparació i dosificació de dissolucions, dispersions, emulsions i banys de tractament a nivell industrial. Les cuines de colors.  
c) Preparació de les màquines d'aprest:  
- Màquines que actuen per esgotament. Dispositius de programació, regulació i control. Elements de seguretat. Sistemes hermètics de tancament d'aparells a pressió.  
- Màquines que actuen per impregnació. Dispositius de programació, regulació i control. Elements de seguretat.  
- Màquines que actuen per contacte. Dispositius de programació, regulació i control. Elements de seguretat.  
- Màquines polvoritzadores. Dispositius de programació, regulació i control. Elements de seguretat.  
- Màquines per als tractaments posteriors. Rams, hot-flues, infrarojos, i altres. Elements de seguretat.  
- Seqüència d'operacions en els processos d'aprest. Comprovació de l'estat de neteja de la màquina, càrrega de la matèria tèxtil, introducció del bany de tractament, programació de la màquina.  
- Equips auxiliars. Sistemes automàtics de càrrega i descàrrega.  
- Operacions de manteniment de primer nivell.  
d) Operació amb màquines d'aplicació d'aprestos:  
- Variables que influeixen en les operacions d'aprest. pH, temperatures, temps, addicions de producte i esgotament del bany. Sistemes d'introducció i visualització per al control de les variables. Nivells de bany, reforços de bany, velocitats de teixit, temperatures de fixació i temps.  
- Detecció d'irregularitats en el procés. La seua correcció en procés. Defectes més freqüents en les operacions d'aprestos.  
- Minimització d'aigua, residus i productes.  
e) Compliment de les normes de prevenció de riscos laborals i ambientals:  
- Normes de prevenció de riscos.  
- Normativa de seguretat en la manipulació de productes químics. Fulls de seguretat.  
- Normativa de seguretat en la utilització de màquines, eines i equips en les operacions d'aprestos.  
- Equips de protecció individual (EPIS).  
- Condicions de seguretat del lloc de treball.  
- Ergonomia en les operacions d'aprest. Manipulació de càrregues.  
- Accidents més comuns en les instal·lacions d'aplicació d'aprestos. Causes. Cremades, inhalacions, accidents mecànics i accidents deguts a sòls esvarosos.  
- Ordre, neteja i conservació del lloc de treball.  
- Bones pràctiques ambientals. Reducció en origen de la contaminació. Reciclatge i reutilització d'aigües.  
- Les aigües residuals.  
- Classificació de residus. Normativa referent als residus tòxics i perillosos. Eliminació de residus.  
  
  
4. Mòdul professional: Acabats tèxtils.  
Codi: 1041  
Durada: 110 hores  
Continguts:  
a) Selecció de la informació tècnica en les operacions d'acabats:  
  
- Acabats tèxtils. Característiques respecte a les altres operacions d'ennobliment.  
- Descripció de les operacions d'acabats.  
- Tractaments mecànics. Perxat, esmerilament, tondosatge, sanforització, calandratge i batanatge. Altres tractaments mecànics.  
- Tractaments tèrmics. Termofixació, decatissatge i vaporatge. Altres tractaments tèrmics.  
- Classificació dels acabats respecte a la composició i característiques de l'article.  
- Acabats sobre fibres cel·lulòsiques, llana i fibres sintètiques.  
- Acabats de teixits de calada, i de punt.  
- Acabats de teixits amb elastà.  
- Acabat de peces.  
- Acabats de tèxtils tècnics.  
- Objectius de les operacions d'acabats. Modificació de l'aspecte i propietats dels tèxtils. Efectes especials d'acabats.  
- Interpretació de fitxes tècniques i ordres de producció.  
b) Identificació dels processos d'acabat:  
- Fases i operacions dels processos d'acabats.  
- Humitat del teixit. Assecament mecànic i assecament tèrmic.  
- Operacions complementàries. Hidroextracció, eixugament i eixamplament de teixits.  
- Maquinària utilitzada en les diferents operacions d'acabats. Òrgans operadors d'aquestes operacions.  
- Variables del teixit o peça que cal controlar. Ortogonalitat d'ordit i trama, ample de teixit, humitat, tacte.  
- Automatització dels processos. Paràmetres del procés que cal controlar. Alimentació del teixit, velocitats, temperatures, tensions.  
  
- Obtenció d'efectes especials d'acabat. Gofratges, xintz, moarés i altres.  
- Nous tractaments d'acabats. Tecnologia làser. Tractament amb plasma.  
c) Preparació de les màquines d'acabat:  
- Tipus de màquines d'hidroextracció i assecament. Centrífugues, màquines succionadores, assecadores i altres. Tipus d'assecadores.  
- El ram. El seu funcionament. Parts del ram. Dispositius de regulació i control. Tipus de rams. Versatilitat de la màquina.  
- Tipus de màquines d'acabats. Calandres, tondoses, esmeriladores, perxadores i sanforitzadores. - Altres màquines d'acabats.  
- Elements de les màquines. Principis i característiques de funcionament. Cilindres, pues, fulles i teles acompanyadores. Dispositius de regulació i control.  
- Interpretació del manual de la màquina.  
- Operacions de posada a punt de les màquines. Muntatge, desmuntatge, regulació i ajust.  
- Manteniment de primer nivell de les màquines d'acabats. Control del desgast, neteja i lubricació.  
- Paràmetres de programació de la màquina. La seua relació amb les propietats que cal proporcionar a l'article.  
d) Operació amb la màquina d'acabat:  
- Variables del teixit o peça que cal controlar. Ortogonalitat d'ordit i trama, ample de teixit, humitat, tacte, efectes d'acabat.  
  
- Relació dels elements de màquines amb els paràmetres que cal controlar.  
- Control del funcionament de la màquina. Paràmetres del procés que cal controlar. Alimentació del teixit, velocitats, temperatures i tensions.  
- Avaluació de les característiques del teixit obtingut. Detecció de defectes i correcció dels teixits en procés. Defectes més freqüents produïts durant l'operació.  
- Operacions finals en els articles acabats. Raspallada, ambientació, inspecció i control. Altres operacions.  
- Emplenament de la informació tècnica.  
e) Compliment de les normes de prevenció de riscos laborals i ambientals:  
- Normes de prevenció de riscos.  
- Normativa de seguretat en la utilització de màquines, utensilis i equips en les operacions d'acabat. Elements de les màquines. Posada en marxa i aturada dels equips de treball.  
- Elements de seguretat implícits en les màquines d'acabats. Defenses i resguards.  
- Condicions de seguretat del lloc de treball.  
- Equips de protecció individual.  
- Ergonomia en les operacions d'acabats.  
- Accidents més freqüents en les operacions d'acabats. Causes. Accidents durant la preparació de la màquina. Accidents durant l'execució del procés.  
- Ordre, neteja i conservació del lloc de treball.  
  
  
5. Mòdul professional: Preparació i tintura.  
Codi: 1042  
Durada: 256 hores  
Continguts:  
a) Selecció de la informació tècnica en els processos de preparació i tintura:  
- El procés de tintura. Processos continus, semicontinus i discontinus.  
- Operacions de preparació. Objectius de cada una. Operacions de preparació per a les matèries cel·lulòsiques. Operacions de preparació per a les matèries proteiques. Operacions de preparació per a les matèries tèxtils sintètiques.  
- Productes químics i auxiliars emprats en els processos de preparació i tintura. Funció i propietats. Àcids, bases i sals. Oxidants i reductors. Tensioactius. Fixadors, dispersants, igualadors i buffers. Agents de blanqueig òptics.  
- Classificació dels colorants en funció del tipus de fibra. Colorants per a la tintura de fibres cel·lulòsiques, proteiques i sintètiques.  
- Característiques de tintura de cada família de colorants. Tractaments posteriors. Fixacions, ensabonades i tractaments reductors.  
- Solideses dels colorants. Factors que influeixen en la solidesa de les tintures.  
- Les receptes de tintura. Interpretació. Receptes en els processos discontinus: relació de bany, esgotament, diagrames temperatura-temps i addicions. Receptes en els processos semi-continus i continus: grau d'impregnació.  
- Descripció esquemàtica de les màquines utilitzades en les operacions discontínues de preparació i tintura. Torniquet, autoclau, overflow i jigger.  
- Descripció esquemàtica de les màquines emprades en les operacions semi-contínues i contínues de preparació i tintura. Fulard, hot-flue, vaporador i equips auxiliars.  
b) Interpretació dels mètodes de preparació de dissolucions, dispersions, emulsions i banys de tractament:  
- Dissolucions, dispersions i emulsions. Característiques pròpies i diferències entre aquestes. Dissolucions diluïdes, concentrades i saturades. Límit de saturació. Estabilitat de les dispersions i emulsions.  
- Formes d'expressar les concentracions dels colorants i productes químics i auxiliars. Tant per cent en pes, tant per cent en volum, grams per litre, parts per milió i tant per cent sobre pes de fibra.  
  
- Càlculs per a la preparació de dissolucions, dispersions, emulsions i banys de tractament.  
- L'aigua. Característiques de les aigües de subministrament. Anàlisi d'aigües de procés i calderes.  
- Material necessari: balances, material volumètric, pH-metres, agitadors mecànics i termòmetres. Precisió i exactitud del material empleat.  
  
- Preparació de banys de tractament. Orde d'addició. Compatibilitat de productes.  
- Control de les característiques dels banys de tractament. Estabilitat, pH, concentració de productes, temperatures i conductivitats.  
- Preparació i dosificació de dissolucions, dispersions, emulsions i banys de tractament a nivell industrial. Les cuines de colors.  
c) Posada a punt de les màquines de preparació i tintura:  
- Màquines de preparació i tintura que actuen per esgotament. Fonament, característiques i funcionament. Dispositius de programació, regulació i control. Elements de seguretat. Sistemes hermètics de tancament d'aparells a pressió.  
- Màquines de preparació i tintura que actuen per impregnació. Fonament, característiques i funcionament. Dispositius de programació, regulació i control. Elements de seguretat.  
Màquines per als tractaments posteriors: màquines d'eixugar, vaporadors i trens de rentatge. Tipus, característiques i funcionament. Elements de seguretat.  
- Seqüència d'operacions en els processos de preparació i tintura. Comprovació de l'estat de neteja de la màquina, càrrega de la matèria tèxtil, introducció del bany de tractament, programació de la màquina.  
  
- Equips auxiliars. Càrrega i descàrrega de màquines. Sistemes automàtics de càrrega i descàrrega.  
- Operacions de manteniment de primer nivell.  
d) Supervisió i neteja de les màquines de preparació i tintura:  
- Variables que influeixen en el procés de preparació i tintura en els processos discontinus. pH, temperatures, temps, addicions de producte i esgotament del bany. Sistemes de control de les variables.  
- Variables que influeixen en el procés de preparació i tintura en els processos semicontinus i continus. Nivells de bany, reforços de bany, velocitats de teixit, temperatures de fixació i temps. Sistemes de control de les variables.  
- Detecció d'irregularitats en el procés. Correcció. Matisacions. Desmuntatges.  
- Minimització d'aigua, residus i productes.  
e) Compliment de les normes de prevenció de riscos laborals i ambientals:  
- Normes de prevenció de riscos.  
- Normativa de seguretat en la manipulació de productes químics. Fulls de seguretat.  
- Normativa de seguretat en la utilització de màquines, eines i equips en les operacions de preparació i tintura.  
- Equips de protecció individual (EPIS).  
- Condicions de seguretat del lloc de treball.  
- Ergonomia en les operacions de preparació i tintura. Manipulació de càrregues.  
- Accidents més comuns en les instal·lacions de preparació i tintura. Causes. Cremades, inhalacions, accidents mecànics i accidents deguts a sòls esvarosos.  
- Ordre, neteja i conservació del lloc de treball.  
- Bones pràctiques ambientals. Reducció en origen de la contaminació. Reciclatge i reutilització d'aigües.  
- Les aigües residuals. Tractament d'efluents.  
- Classificació de residus. Normativa referent als residus tòxics i perillosos. Eliminació de residus.  
  
  
6. Mòdul professional: Estampació.  
Codi: 1043  
Durada: 132 hores  
Continguts:  
a) Selecció de la informació tècnica en el procés d'estampació:  
  
- L'estampació: etapes del procés. Tractaments posteriors.  
- Estampació directa, per corrosió o per reserva.  
- Famílies de colorants per a estampació. Aplicació segons el tipus de fibra.  
- Diferències entre colorants i pigments.  
- Propietats i característiques dels colorants. Solideses dels colorants. Factors que influeixen en la solidesa.  
- Productes químics i auxiliars. Funció i propietats. Espessidors, gegants i reticulants. Agents de corrosió i reserva.  
  
- Tècniques d'estampació amb colorants solubles i amb pigments. Tècniques annexes.  
- Fulls de processos. Paràmetres que caracteritzen el procés d'estampació. Temperatures i temps de fixació.  
- Ordres de fabricació. Determinació de les quantitats necessàries per a la realització del procés. Característiques de la pasta d'estampació i del procés.  
- Descripció esquemàtica de les màquines d'estampar. Plana, rotativa, transferència i digital.  
b) Preparació de pastes d'estampació:  
- Característiques de les pastes d'estampació. Pastes per a estampació amb colorants solubles. Pastes per a estampacions pigmentàries.  
- Paràmetres que intervenen en la preparació de les pastes d'estampació. Concentració de productes, pH i viscositats.  
- Formes d'expressar les concentracions dels productes.  
- Càlculs per a la preparació de pastes.  
- Preparació de pastes. Equip i utensilis necessaris. Balances, material volumètric, agitadors mecànics i altres.  
- Pastes mare i pastes de découpage.  
- Mesurament dels paràmetres de les pastes. Unitats de viscositat. Utilització del viscosímetre.  
- Preparació i dosificació de pastes a nivell industrial. Les cuines de colors.  
c) Realització de l'estampació de mostres de laboratori:  
- Control de característiques. Mètodes de determinació. Hidrofilitat, grau de blanc.  
- Preparació de teixits per a l'estampació. Característiques preestablertes. Preparació per a estampació amb malles. Preparació per a planxa d'estampar. Preparació per a màquines digitals.  
- Criteris de qualitat de la mostra. Planxa, perfilat, encaix i nombre de colors.  
- Equip necessari per als tractaments posteriors. Estufes d'assecatge, vaporadors. Temperatures i temps.  
- Execució de l'estampació. Criteris de qualitat. Ajust dels dibuixos, ordre de col·locació i uniformitat de pressions.  
d) Preparació de les màquines d'estampar:  
- Màquines d'estampar per malla. Màquines de cilindres, de quadre pla i de cavallets. Característiques i funcionament. Elements de seguretat. Gravació de les malles.  
- Estampació per transferència. Procés d'estampació. Tipus de colorants utilitzats. Paper autogràfic. Característiques i funcionament de les premses i calandres d'estampació. Elements de seguretat.  
- Estampació digital. Característiques i funcionament de la màquina d'estampar digital. Programes i mitjans informàtics. Elements de seguretat. Injectors i capçals d'estampació. Colorants i tintes utilitzats.  
- Màquines per als tractaments posteriors: màquines d'assecar i polimeritzar, vaporadors i màquines de rentar. Tipus, característiques i funcionament. Elements de seguretat.  
- Descripció dels equips i màquines per a rentar i assecar quadres, cilindres, rasquetes i utensilis.  
- Operacions de regulació i ajust de les màquines. Elements de seguretat. Defenses i resguards. Col·locació dels marcs o cilindres en l'ordre corresponent. Ajust del rapport. Sincronització del moviment dels marcs o cilindres. Regulació de la inclinació i pressió de la rasqueta. En estampació per transferència, centrat de teixit i paper, sincronització de velocitats de teixit i paper.  
e) Operacions amb les màquines d'estampació:  
- Conducció del procés d'estampació: variables que cal controlar, identificació de desviacions de les variables i correcció de les desviacions.  
- Variables que influeixen en el procés d'estampació. Velocitats, pressions, alimentació de pasta.  
- Variables que influeixen en l'estampació per transferència. Velocitats, pressions i temperatures.  
- Variables que influeixen en l'estampació digital. Velocitats i nivell de tinta.  
- Variables que influeixen en la realització dels tractaments posteriors. Velocitats, temps de permanència, temperatures i pressions de vapor. Control de les variables.  
- Reutilització de les pastes d'estampació.  
- Minimització d'aigua i recollida de residus.  
f) Compliment de les normes de prevenció de riscos laborals i ambientals:  
- Normes de prevenció de riscos.  
- Normativa de seguretat en la manipulació de productes químics.  
- Fulls de seguretat dels productes químics.  
- Normativa de seguretat en la utilització de màquines, utensilis i equips en les operacions d'estampació.  
- Equips de protecció individual (EPIS).  
- Condicions de seguretat del lloc de treball.  
- Ergonomia en les operacions d'estampació. Manipulació de càrregues.  
- Accidents més freqüents en les instal·lacions d'estampació. Causes. Accidents durant la preparació de la màquina. Accidents durant l'execució de l'estampació. Accidents en les màquines de tractaments posteriors. Accidents en les operacions finals.  
  
- Ordre, neteja i conservació del lloc de treball.  
- Bones pràctiques ambientals. Reducció en origen de la contaminació. Etiquetatge ecològic.  
- Classificació de residus. Normativa referent als residus tòxics i perillosos. Eliminació de residus  
  
  
7. Mòdul professional: Tècniques de fabricació de filatura i teles no teixides.  
Codi: 1044  
Durada: 132 hores  
Continguts:  
a) Interpretació de la documentació tècnica rellevant.  
- Processos de filatura. Filatura tipus cotó. Filatura tipus llana:  
- Tècniques de fabricació del procés de filatura. Característiques de cada una. Filatura convencional, open-end, electrofilatura, altres processos de filatura.  
- Paràmetres que defineixen les característiques dels productes de filatura. Títol o número, torsió, resistència, regularitat i vellositat. Neteja, nivell de purgat i higroscopicitat.  
- Fases i operacions dels processos de filatura. Fases i operacions de la filatura convencional. Fases i operacions de la filatura open-end. Fases i operacions en altres sistemes de filatura.  
- Classificació de les màquines i equips de filatura. Màquines d'obertura i neteja, cardes, manuars, gils, metxeres i màquines de filar. Màquines d'operacions finals: bobinadores, plegadores i retorcedores.  
  
- Control de qualitat dels processos de filatura.  
- Processos de producció de teles no teixides. Sistemes de formació de vels. Via seca, via humida i via fusió:  
- Sistemes de consolidació de vels. Sistemes mecànics, sistemes químics i sistemes tèrmics.  
- Paràmetres que defineixen les característiques de les teles no teixides. Títol o número, resistència, regularitat, vellositat i higroscopicitat. Gramatges.  
- Fases i operacions dels processos de fabricació de les teles no teixides.  
- Classificació de les màquines i equips de producció de teles no teixides. Màquines d'obertura i neteja, cardes, màquines de consolidació.  
- Fitxes tècniques i ordres de producció.  
b) Preparació de les màquines de filatura:  
- Components, circuits, sistemes i aplicacions de les màquines i equips de filatura. Màquines d'obertura, mescla, d'ensimatge, cardes, manuars, gils, pentinadores, màquines de filar i màquines d'operacions finals.  
- Interpretació dels manuals de les màquines. Relació dels elements de màquina amb les variables dels fils o teles no teixits. Velocitats de gir i desenvolupament, ecartaments, estiratges i doblegats, pressions i tensions. Càlcul de paràmetres.  
- Operacions de posada a punt de les màquines. Muntatge, desmuntatge, regulació i ajust.  
- Manteniment de primer nivell de les màquines de filatura. Neteja, lubricació.  
- Control de qualitat de vels, napes, cintes, metxes i fils. Defectes més freqüents. La seua correcció.  
c) Preparació de les màquines de producció de teles no teixides:  
- Components, circuits, sistemes i aplicacions de les màquines i equips de producció de teles no teixides. Màquines d'obertura mescla, d'ensimatge, cardes, màquines de consolidació.  
- Interpretació dels manuals de les màquines. Relació dels elements de les màquines amb les variables de les teles no teixides. Velocitats de gir i desenvolupament, pressions i tensions. Càlcul de paràmetres.  
  
- Operacions de posada a punt de les màquines. Muntatge, desmuntatge, regulació i ajust. Canvi d'agulles.  
- Manteniment de primer nivell de les màquines de producció de teles no teixides. Neteja, lubricació.  
- Control de qualitat de vels, napes i teles no teixides. Defectes més freqüents. La seua correcció.  
d) Operació de màquines de filatura i de teles no teixides:  
- Control del funcionament de les màquines i equips. Control de velocitats, pressions, tensions, temperatures i altres.  
- Relació dels elements de màquines amb els paràmetres que cal controlar.  
- Alimentació de les màquines i equips. Masses i volums. Alimentacions periòdiques.  
- Evacuació del producte en cada tipus de màquina. Evacuació de vels, napes, cintes, metxes, fils i teles no teixides.  
- Avaluació del producte intermedi i acabat. Homogeneïtat, aspecte, cohesió i resistència. Procediments de verificació i avaluació de la qualitat del producte.  
- Operacions finals de filatura. Doblament i retorciment. Control del funcionament de bobinadores, dobladores i retorcedores.  
- Ompliment de la informació tècnica. Control de qualitat de producte. Control de qualitat de procés. Anotació de les desviacions de la qualitat del producte.  
e) Compliment de les normes de prevenció de riscos laborals i ambientals:  
- Normes de prevenció de riscos.  
- Normativa de seguretat en la utilització de màquines, eines i equips en la filatura i producció de teles no teixides. Elements de màquines. Posada en marxa i desocupació dels equips de treball.  
- Normes de seguretat per a l'emmagatzematge de teles no teixides i productes de filatura.  
- Elements de seguretat implícits en les màquines i equips. Defenses i resguards.  
- Elements externs de seguretat (EPIS).  
- Condicions de seguretat del lloc de treball.  
- Tècniques ergonòmiques. Manipulació de càrregues.  
- Accidents més freqüents en les instal·lacions de filatura i producció de teles no teixides. Causes. Accidents en les fàbriques de filatura. Accidents en les fàbriques de producció de teles no teixides.  
  
- Ordre, neteja i conservació del lloc de treball.  
  
  
8. Mòdul professional: Tècniques de teixidura de calada.  
Codi: 1045  
Durada: 192 hores  
Continguts:  
a) Selecció de la informació tècnica dels materials utilitzats en el procés de teixidura de calada:  
- Paràmetres i estructura dels teixits: productes intermedis.  
- Característiques i tipus de bobines.  
- Teixits de calada, ordit i trama.  
- Lligaments i estructures. Lligaments simples i compostos, fonamentals i derivats. Teles a dos cares. Dobles, triples teles i múltiples teles. Teixits especials. Teixits Jacquard.  
- Disposició de fils d'ordit i trama.  
- Dibuix i efectes de color.  
- Anàlisi estructural de teixits. Lligaments, densitats d'ordit i trama. Composició dels fils. Contraccions. Gramatges.  
- Sistemes de disseny assistit per ordinador. Passat i picat. Simulació de teixits.  
b) Determinació del procés d'obtenció del plegador d'ordit:  
  
- Operacions de preparació per al tissatge. Bobinatge, ordit i encolat.  
- Procediments de càlculs de paràmetres de procés. Càlculs del nombre de fils. Ample de faixes.  
- Màquines per al bobinatge. Descripció, esquema i òrgans operadors.  
- Control de qualitat de fils. Composicions, títols, resistències i vellositats.  
- Factors que s'han de tindre en compte en la formació del plegador. Tipus de filetes, tensions i velocitats.  
- Tipus d'ordidors. Descripció, esquema i òrgans operadors. Ordidors seccionals, directes, de vores i de mostres.  
- Encoladores. Descripció, esquema i òrgans operadors.  
- Productes utilitzats en l'encolat d'ordits. Formulacions d'encolatge.  
c) Preparació de màquines i equips de tissatge:  
- Telers. Descripció, esquema i òrgans operadors. Telers especials.  
  
- Sistemes d'inserció de trama. Sistemes convencionals i nous sistemes d'inserció de trama.  
- Sistemes de formació de la calada. Telers de lliços. Telers Jacquard. Telers de multicalada.  
- Operacions de càrrega de la màquina de teixir. Canvi de plegador, passat i nugada.  
- Operacions de posada a punt de la màquina de teixir. Procediments de muntatge i desmuntatge de màquines tèxtils.  
- Ajust i posada a punt de màquines i equips.  
- Gestió del programa de fabricació de les màquines de teixir. Sistemes informàtics integrats en la màquina de teixir.  
d) Operació de màquines de tissatge:  
- Equips industrials de recollida i tractament de la informació.  
- Aparells i equips electropneumàtics.  
- Manteniment de primer nivell de màquines, utensilis i accessoris. Neteja, lubricació.  
Criteris i condicions de seguretat en els procediments de teixidura. Sistemes d'avís d'incidències.  
- Anomalies durant la producció. Correcció en procés.  
- Control de qualitat i producció en teixidura. Possibles defectes que es poden produir en el teixit. La seua correcció.  
- Tècniques de control de producció de teixits.  
- Control de qualitat de teixits i productes intermedis. Desviacions dels paràmetres de qualitat.  
e) Compliment de les normes de prevenció de riscos laborals i ambientals:  
- Normes de prevenció de riscos.  
- Normativa de seguretat en la utilització de màquines, eines i equips en les operacions de teixidura de calada.  
- Equips de protecció individual (EPIS).  
- Condicions de seguretat del lloc de treball.  
- Ergonomia en les operacions de teixidura de calada. Manipulació de càrregues.  
- Accidents més freqüents en les instal·lacions de teixidura de calada. Causes. Accidents durant la preparació de la màquina. Accidents durant l'execució de la teixidura de calada.  
- Ordre, neteja i conservació del lloc de treball.  
- Bones pràctiques ambientals. Reducció en origen de la contaminació. Etiquetatge ecològic.  
- Classificació de residus. Normativa referent als residus. Eliminació de residus.  
  
  
9. Mòdul professional: Tècniques de teixidura de punt per recollida.  
Codi: 1046  
Durada: 88 hores  
Continguts:  
a) Selecció de la informació tècnica en la producció de teixidura de punt per recollida:  
- Els teixits de punt per recollida. Característiques.  
- Estructures bàsiques de teixits de punt per recollida.  
- Tipus de teixits de punt per recollida. Identificació dels teixits.  
  
- La malla. Tipus de malles. Simbologia de representació. Elements formadors de la malla en un teixit per recollida. Etapes de la formació de la malla.  
- Lligaments. Representació gràfica. Propietats i característiques dels diferents lligaments.  
- Lligaments d'una fontura i de doble fontura.  
- Estructures de teixits i peces tubulars. Propietats.  
- Conformat de peces.  
- Programació de lligaments, seleccions i moviments d'agulles i platines.  
- Anàlisi de teixits i peces.  
- Fases i operacions dels processos de producció de teixits i peces per recollida.  
- Possibilitats d'obtenció de teixits i peces en cada tipus de màquines.  
- Classificació de les màquines de teixir. Articles de punt per recollida.  
- Fitxes tècniques i ordres de producció.  
b) Preparació del fil per al tissatge:  
- Operacions de preparació del fil en la teixidura per recollida. Trescanat, bobinatge, purgat, lubrificació i parafinat.  
- Màquines per a la preparació del fil en la teixidura per recollida.  
- Paràmetres de preparació del fil per a la teixidura de punt per recollida: velocitat, tensió, tipus de suport, fricció i purgat, entre altres.  
   
- Defectes en el fil. Defectes produïts en operacions de preparació: defectes d'enverinat, barrats, irregularitats de tintura.  
c) Preparació de les màquines de punt per recollida:  
- Tipus de màquines de teixidura de punt per recollida. Tricotoses rectilínies, circulars de xicotet i de gran diàmetre, cotton i remalladores.  
  
- Relació dels elements de la màquina amb les variables dels teixits o peces. Tensors, alimentadors, recuperadors i altres.  
- Interpretació del manual de la màquina.  
- Càrrega de la màquina de punt per recollida. Càrrega de filetes i passada dels fils.  
- Operacions de posada a punt de les màquines. Muntatge, desmuntatge, regulació i ajust.  
- Manteniment de primer nivell de les màquines de punt per recollida. Neteja, lubricació.  
- Gestió del programa de fabricació de les màquines de teixir per recollida.  
d) Operació amb màquines de fabricació dels teixits o peces de punt per recollida:  
- Variables del teixit o peça que cal controlar. Densitat de teixit, gramatge, lligament i disposició de colorit.  
- Paràmetres del tissatge que cal controlar. Alimentació de fil, consum de fil i tensions.  
- Relació dels elements de màquines amb els paràmetres que cal controlar.  
- Detecció de defectes i la seua correcció en procés. Desviacions de mesures i talles en peces.  
- Descàrrega del teixit o peça acabada o semiacabada.  
- Operacions finals en els articles de teixidura de punt per recollida. Calandratge, planxat, vaporització, perxatge, esmerilament i tondosatge.  
  
e) Compliment de les normes de prevenció de riscos laborals i ambientals:  
- Normes de prevenció de riscos.  
- Normativa de seguretat en la utilització de màquines, eines i equips en la preparació i teixidura de punt per recollida. Elements de màquines. Posada en marxa i aturada dels equips de treball.  
- Normes de seguretat per a l'emmagatzematge de peces i articles de punt per recollida.  
- Elements de seguretat implícits en les màquines de teixidura de punt per recollida. Defenses i resguards.  
- Elements externs de seguretat (EPIS).  
- Ergonomia en la teixidura de punt. Manipulació de càrregues.  
- Condicions de seguretat del lloc de treball.  
- Accidents més freqüents en les instal·lacions de teixidura de punt per recollida. Causes. Accidents durant la preparació del fil. Accidents durant la preparació de la màquina. Accidents durant l'execució del procés i en les operacions finals.  
- Ordre, neteja i conservació del lloc de treball.  
  
  
10. Mòdul professional: Tècniques de teixidura de punt per ordit.  
Codi: 1047  
Durada: 88 hores  
Continguts:  
a) Selecció de la informació tècnica en la producció de teixidura de punt per ordit:  
- Els teixits de punt per ordit. Característiques.  
- Estructures bàsiques de teixits de punt per ordit.  
- Malles i elements formadors de la malla en un teixit per ordit.  
  
- Lligaments. Representació gràfica. Propietats i característiques dels diferents lligaments. Lligaments de malla, entre-malla, trama i combinats.  
- Estructures de teixits i peces tubulars. Propietats.  
- Teixits monoaxials, biaxials i multiaxials.  
- Teixits elàstics i bielàstics.  
- Programació de lligaments.  
- Anàlisi de teixits.  
- Fases i operacions dels processos de producció de teixits per ordit.  
  
- Classificació de les màquines de teixir articles de punt per ordit.  
  
- Possibilitats d'obtenció de teixits i peces en cada tipus de màquines.  
- Fitxes tècniques i ordres de producció.  
b) Preparació del fil per al tissatge:  
- Operacions de preparació del fil en la teixidura per ordit. Ordit, encolatge.  
- Màquines per a la preparació del fil en la teixidura per ordit. Descripció de l'ordidor. Mecanismes especials.  
- Paràmetres de preparació del fil per a l'ordit. Ample de faixa, regularitat de tensió, metres de fil en el plegador.  
- Defectes en el fil. Defectes propis del fil: desviacions de títol, composició, resistència, elasticitat, regularitat i vellositat.  
c) Preparació de les màquines de punt per ordit:  
- Tipus de les màquines de teixidura de punt per ordit. Ketten, Raschel, circulars d'ordit, ganxet i tramadores. Màquines i muntures Jacquard.  
- Relació dels elements de la màquina amb les variables dels teixits.  
  
- Interpretació del manual de la màquina.  
- Càrrega de la màquina de punt per ordit. Canvi de plegador, nugassa i passat.  
- Operacions de posada a punt de les màquines. Muntatge, desmuntatge, regulació i ajust.  
- Manteniment de primer nivell de les màquines de punt per ordit. Neteja i lubricació.  
- Gestió del programa de fabricació de les màquines de teixir per ordit.  
d) Operació de màquines de fabricació dels teixits o peces de punt per ordit:  
- Variables del teixit que cal controlar.  
- Paràmetres del tissatge que cal controlar. Consum de fils, control de tensions, velocitats, densitats, altres.  
- Relació dels elements de màquines amb els paràmetres que cal controlar.  
- Detecció de defectes i la seua correcció en procés.  
- Descàrrega del teixit. Sistemes d'enrotllament i manipulació de peces.  
- Operacions finals en els articles de teixidura de punt per ordit. Tall de teixits de doble fontura, esmerilament, tumbler, inspecció i control.  
  
e) Normes de prevenció de riscos laborals i ambientals:  
- Normes de prevenció de riscos.  
- Normativa de seguretat en la utilització de màquines, utensilis i equips en la preparació i teixidura de punt per ordit. Elements de màquines. Posada en marxa i aturada dels equips de treball.  
- Normes de seguretat per a l'emmagatzematge de teixits de punt per ordit.  
- Elements de seguretat implícits en les màquines de teixidura de punt per ordit. Defenses i resguards.  
- Elements externs de seguretat (EPIS).  
- Ergonomia en la teixidura de punt. Manipulació de càrregues.  
- Condicions de seguretat del lloc de treball.  
- Accidents més freqüents en les instal·lacions de teixidura de punt per ordit. Causes. Accidents durant la preparació del fil. Accidents durant la preparació de la màquina. Accidents durant l'execució del procés i en les operacions finals.  
- Ordre, neteja i conservació del lloc de treball.  
  
  
11. Mòdul professional: Formació i orientació laboral.  
Codi: 1048  
Durada: 96 hores  
Continguts:  
a) Busca activa d'ocupació:  
- Valoració de la importància de la formació permanent per a la trajectòria laboral i professional del tècnic en fabricació i ennobliment de productes tèxtils.  
- Anàlisi dels interessos, aptituds i motivacions personals per a la carrera professional.  
- Identificació d'itineraris formatius relacionats amb el tècnic en fabricació i ennobliment de productes tèxtils.  
- Responsabilització de l'aprenentatge. Coneixement dels requeriments i dels fruits previstos.  
- Definició i anàlisi del sector professional del títol de tècnic/a en fabricació i ennobliment de productes tèxtils.  
- Planificació de la carrera:  
- Establiment d'objectius laborals, a mitjà i llarg termini, compatibles amb necessitats i preferències.  
- Objectius realistes i coherents amb la formació actual i la projectada.  
- Procés de busca d'ocupació en petites, mitjanes i grans empreses del sector.  
- Oportunitats d'aprenentatge i ocupació a Europa. Europass, Ploteus  
- Tècniques i instruments de cerca d'ocupació.  
- Valoració de l'autoocupació com a alternativa per a la inserció professional.  
- El procés de presa de decisions.  
- Establiment d'una llista de comprovació personal de coherència entre pla de carrera, formació i aspiracions.  
b) Gestió del conflicte i equips de treball:  
- Valoració dels avantatges i inconvenients del treball d'equip per a l'eficàcia de l'organització.  
- Classes d'equips en el sector de tèxtil, confecció i pell segons les funcions que exerceixen.  
- Anàlisi de la formació dels equips de treball.  
- Característiques d'un equip de treball eficaç.  
- La participació en l'equip de treball. Anàlisi dels possibles rols dels seus integrants.  
- Definició de conflicte: característiques, fonts i etapes del conflicte.  
- Mètodes per a la resolució o supressió del conflicte: mediació, conciliació i arbitratge.  
c) Contracte de treball:  
- El dret del treball.  
- Intervenció dels poders públics en les relacions laborals.  
- Anàlisi de la relació laboral individual.  
- Determinació de les relacions laborals excloses i relacions laborals especials.  
- Modalitats de contracte de treball i mesures de foment de la contractació.  
- Drets i deures derivats de la relació laboral.  
- Condicions de treball. Salari, temps de treball i descans laboral.  
  
- Modificació, suspensió i extinció del contracte de treball.  
- Representació dels treballadors.  
- Negociació col·lectiva com a mitjà per a la conciliació dels interessos de treballadors i empresaris.  
- Anàlisi d'un conveni col·lectiu aplicable a l'àmbit professional del tècnic en fabricació i ennobliment de productes tèxtils.  
- Conflictes col·lectius de treball.  
- Nous entorns d'organització del treball: subcontractació, teletreball, entre altres.  
- Beneficis per als treballadors en les noves organitzacions: flexibilitat i beneficis socials, entre altres.  
d) Seguretat Social, ocupació i desocupació:  
- El sistema de la Seguretat Social com a principi bàsic de solidaritat social.  
- Estructura del sistema de la Seguretat Social.  
- Determinació de les principals obligacions d'empresaris i treballadors en matèria de Seguretat Social: afiliació, altes, baixes i cotització.  
  
- L'acció protectora de la Seguretat Social.  
- Classes, requisits i quantia de les prestacions.  
- Concepte i situacions protegibles en la protecció per desocupació.  
  
- Sistemes d'assessorament dels treballadors respecte als seus drets i deures.  
e) Avaluació de riscos professionals:  
- Importància de la cultura preventiva en totes les fases de l'activitat professional.  
- Valoració de la relació entre treball i salut.  
- Anàlisi i determinació de les condicions de treball.  
- El concepte de risc professional. Anàlisi de factors de risc.  
- L'avaluació de riscos en l'empresa com a element bàsic de l'activitat preventiva.  
- Anàlisi de riscos lligats a les condicions de seguretat.  
- Anàlisi de riscos lligats a les condicions ambientals.  
- Anàlisi de riscos lligats a les condicions ergonòmiques i psicosocials.  
- Riscos específics en el sector de tèxtil, confecció i pell.  
- Determinació dels possibles danys a la salut del treballador que poden derivar-se de les situacions de risc detectades.  
f) Planificació de la prevenció de riscos en l'empresa:  
- Drets i deures en matèria de prevenció de riscos laborals.  
- Responsabilitats en matèria de prevenció de riscos laborals.  
- Gestió de la prevenció en l'empresa.  
- Representació dels treballadors en matèria preventiva.  
- Organismes públics relacionats amb la prevenció de riscos laborals.  
- Planificació de la prevenció en l'empresa.  
- Plans d'emergència i d'evacuació en entorns de treball.  
- Elaboració d'un pla d'emergència en una petita o mitjana empresa del sector.  
Aplicació de mesures de prevenció i protecció en l'empresa:  
- Determinació de les mesures de prevenció i protecció individual i col·lectiva.  
- Protocol d'actuació davant una situació d'emergència.  
- Primers auxilis. Urgència mèdica. Conceptes bàsics.  
- Aplicació de tècniques de primers auxilis.  
- Formació als treballadors en matèria de plans d'emergència.  
- Vigilància de la salut dels treballadors.  
  
  
12. Mòdul professional: Empresa i iniciativa emprenedora  
Codi: 1049  
Durada: 66 hores  
Continguts:  
Iniciativa emprenedora:  
- Innovació i desenvolupament econòmic. Principals característiques de la innovació en l'activitat de tèxtil, confecció i pell (materials, tecnologia, organització de la producció, entre altres).  
- La cultura emprenedora com a necessitat social.  
- El caràcter emprenedor.  
- Factors clau dels emprenedors: iniciativa, creativitat i formació.  
  
- La col·laboració entre emprenedors.  
- L'actuació dels emprenedors com a empleats d'una empresa relacionada amb tèxtil, confecció i pell.  
- L'actuació dels emprenedors com a empresaris en el sector del tèxtil.  
- El risc en l'activitat emprenedora.  
- Concepte d'empresari. Requisits per a l'exercici de l'activitat empresarial.  
- Objectius personals versus objectius empresarials.  
- Pla d'empresa: la idea de negoci en l'àmbit del tèxtil.  
- Bones pràctiques de cultura emprenedora en l'activitat d'operacions tèxtils en l'àmbit local.  
b) L'empresa i el seu entorn:  
- Funcions bàsiques de l'empresa.  
- L'empresa com a sistema.  
- L'entorn general de l'empresa.  
- Anàlisi de l'entorn general d'una empresa relacionada amb la del tèxtil, confecció i pell.  
- L'entorn específic de l'empresa.  
- Anàlisi de l'entorn específic d'una empresa relacionada amb la del tèxtil, confecció i pell.  
- Relacions d'una empresa de tèxtil, confecció i pell amb el seu entorn.  
- Relacions d'una empresa de tèxtil, confecció i pell amb el conjunt de la societat.  
- La cultura de l'empresa: imatge corporativa.  
- La responsabilitat social.  
- El balanç social.  
- L'ètica empresarial.  
- Responsabilitat social i ètica de les empreses del sector de tèxtil, confecció i pell.  
c) Creació i posada en marxa d'una empresa:  
- Concepte d'empresa.  
- Tipus d'empresa.  
- La responsabilitat dels propietaris de l'empresa.  
- La fiscalitat en les empreses.  
- Elecció de la forma jurídica. Dimensió i nombre de socis.  
- Tràmits administratius per a la constitució d'una empresa.  
- Viabilitat econòmica i viabilitat financera d'una empresa relacionada amb el tèxtil i la pell.  
- Anàlisi de les fonts de finançament i elaboració del pressupost d'una empresa relacionada amb el tèxtil i la pell.  
- Ajudes subvencions i incentius fiscals per a les pimes relacionades amb tèxtil, confecció i pell.  
- Pla d'empresa: elecció de la forma jurídica, estudi de viabilitat econòmica i financera, tràmits administratius i gestió d'ajudes i subvencions.  
d) Funció administrativa:  
- Concepte de comptabilitat i nocions bàsiques.  
- Operacions comptables: registre de la informació econòmica d'una empresa.  
- La comptabilitat com a imatge fidel de la situació econòmica.  
- Anàlisi de la informació comptable.  
- Obligacions fiscals de les empreses.  
- Requisits i terminis per a la presentació de documents oficials.  
- Gestió administrativa d'una empresa relacionada amb el tèxtil i pell.  
  
  
13. Mòdul professional: Formació en centres de treball.  
Codi: 1050  
Durada: 380 hores  
Continguts:  
Identificació de l'estructura i organització empresarial:  
- Estructura i organització empresarial del sector de tèxtil, confecció i pell.  
- Activitat de l'empresa i la seua ubicació en el sector de tèxtil, confecció i pell.  
- Organigrama de l'empresa. Relació funcional entre departaments.  
  
- Organigrama logístic de l'empresa. Proveïdors, clients i canals de comercialització.  
- Procediments de treball en l'àmbit de l'empresa. Sistemes i mètodes de treball.  
- Recursos humans en l'empresa: requisits de formació i de competències professionals, personals i socials associades als diferents llocs de treball.  
- Sistema de qualitat establit en el centre de treball.  
- Sistema de seguretat establit en el centre de treball.  
Aplicació d'hàbits ètics i laborals:  
- Actituds personals: empatia, puntualitat.  
- Actituds professionals: ordre, neteja, responsabilitat i seguretat.  
  
- Actituds davant la prevenció de riscos laborals i ambientals.  
- Jerarquia en l'empresa. Comunicació amb l'equip de treball.  
- Documentació de les activitats professionals: mètodes de classificació, codificació, renovació i eliminació.  
- Reconeixement i aplicació de les normes internes de l'empresa, instruccions de treball, procediments normalitzats de treball i altres de l'empresa.  
Realització d'operacions de preparació de l'activitat laboral:  
- Identificació de les característiques físiques i funcionals de les matèries tèxtils que intervenen en el procés.  
- Identificació dels colorants, productes químics i auxiliars que intervenen en el procés.  
- Interpretació tècnica del procés de fabricació o d'ennobliment dels articles tèxtils.  
- Estudi dels paràmetres que intervenen en el procés. Pressions, velocitats i diagrama temperatura-temps.  
- Preparació de dissolucions, dispersions, emulsions, banys de tractament i pastes d'estampació.  
- Dosificació de productes.  
- Càrrega de les màquines.  
- Participació en la posada a punt i ajust dels equips i màquines.  
  
- Introducció de dades en màquina. Mètodes mecànics o informàtics.  
- Regulació de paràmetres de procés.  
- Realització de la prova i reajustament dels paràmetres de màquina, o bé de banys de tractament o pastes d'estampació.  
- Manteniment d'ús d'eines, aparells, màquines i equips.  
  
- Emplenament de la documentació necessària.  
Implementació de les activitats previstes en el pla de treball:  
- Comprovació del funcionament de la màquina i, si és el cas, del sincronisme del procés de fabricació o ennobliment.  
- Operacions de control del procés. Sistemes de control manual, semiautomàtic i automàtic.  
- Presa de mostres rutinàries i realització d'assajos senzills de comprovació de banys o pastes durant el procés.  
- Verificacions de qualitat de productes en curs o finals.  
- Detecció d'anomalies en matèries primeres, banys, pastes o equips.  
- Compliment i registre de la informació tècnica.  
Compliment dels criteris de seguretat i higiene:  
- Coneixement i compliment de les normes de seguretat i mediambientals, tant les relacionades amb la normativa legal com les específiques de la pròpia empresa.  
- Identificació de les senyalitzacions de seguretat de l'empresa.  
- Utilització de la vestimenta apropiada i dels equips de protecció personal adequats a l'activitat realitzada.  
- Manipulació de càrregues amb criteris ergonòmics.  
- Ordre i neteja del lloc de treball.  
- Manipulació de productes químics, banys de tractament i pastes complint les normes de seguretat. Fulls de seguretat.  
- Coneixement del Pla d'emergència de l'empresa.  
- Coneixement i compliment de les normes recollida, selecció, classificació i eliminació o abocament de residus.  
Anàlisi de les tasques desenvolupades:  
- Seqüència d'operacions. Justificació.  
- Valoració del compliment de les instruccions rebudes per a la realització de les tasques.  
- Identificació de la documentació associada al procés.  
- Interpretació tècnica del procés segons els paràmetres i especificacions que el defineixen.  
- Interpretació de la informació tècnica relatiu al resultat del treball, productivitat, consum, etc.  
- Seguiment del procediment establit per a la realització de les tasques.  
- Anàlisi de les incidències produïdes durant el procés.  
- Codi deontològic de l'activitat professional.  
- Optimització de recursos.  
  
  
ANNEX IV  
Mòdul professional: Anglès Tècnic I-M i II-M  
  
Mòdul professional: Anglès Tècnic I-M  
Codi: CV0001  
Durada: 64 hores  
Resultats d'aprenentatge i criteris d'avaluació.  
1. Reconeix informació professional i quotidiana continguda en discursos orals emesos en llengua estàndard, analitza el contingut global del missatge i el relaciona amb els recursos lingüístics corresponents.  
  
Criteris d'avaluació:  
a) S'ha situat el missatge en el seu context.  
b) S'ha identificat la idea principal del missatge.  
c) S'ha reconegut la finalitat del missatge directe, telefònic o per un altre mitjà auditiu.  
d) S'ha extret informació específica en missatges relacionats amb aspectes quotidians de la vida professional i quotidiana.  
e) S'han seqüenciat els elements constituents del missatge.  
f) S'han identificat les idees principals d'un discurs sobre temes coneguts, transmesos pels mitjans de comunicació i emesos en llengua estàndard, i articulades amb claredat.  
g) S'han reconegut les instruccions orals i s'han seguit les indicacions.  
h) S'ha pres consciència de la importància de comprendre globalment un missatge, sense entendre tots els seus elements.  
  
2. Interpreta informació professional continguda en textos escrits senzills, i n'analitza de manera comprensiva els continguts.  
Criteris d'avaluació:  
a) S'han seleccionat els materials de consulta i diccionaris tècnics.  
  
b) S'han llegit de manera comprensiva textos clars en llengua estàndard.  
c) S'ha interpretat el contingut global del missatge.  
d) S'ha relacionat el text amb l'àmbit del sector a què es refereix.  
e) S'ha identificat la terminologia utilitzada.  
f) S'han realitzat traduccions de textos en llengua estàndard utilitzant material de suport en cas necessari.  
g) S'ha interpretat el missatge rebut a través de suports telemàtics: adreça electrònica, fax, entre altres.  
3. Emet missatges orals clars estructurats, participant com a agent actiu en converses professionals.  
Criteris d'avaluació:  
a) S'han identificat els registres utilitzats per a l'emissió del missatge.  
b) S'ha comunicat utilitzant fórmules, nexes d'unió i estratègies d'interacció.  
c) S'han utilitzat normes de protocol en presentacions.  
d) S'han descrit fets breus i imprevistos relacionats amb la seua professió.  
e) S'ha utilitzat correctament la terminologia de la professió.  
f) S'han expressat sentiments, idees o opinions.  
g) S'han enumerat les activitats de la tasca professional.  
h) S'ha descrit i seqüenciat un procés de treball de la seua competència.  
i) S'ha justificat l'acceptació o no de propostes realitzades.  
j) S'ha argumentat l'elecció d'una determinada opció o procediment de treball triat.  
k) S'ha sol·licitat la reformulació del discurs o part d'aquest quan s'ha considerat necessari.  
4. Elabora textos senzills en llengua estàndard, respectant les regles gramaticals.  
Criteris d'avaluació:  
a) S'han redactat textos breus relacionats amb aspectes quotidians i/o professionals.  
b) S'ha organitzat la informació de manera coherent i cohesionada.  
  
c) S'han fet resums de textos relacionats amb el seu entorn professional.  
d) S'ha emplenat documentació específica del seu camp professional.  
e) S'han resumit les idees principals d'informacions donades, utilitzant els seus propis recursos lingüístics.  
f) S'han utilitzat les fórmules de cortesia pròpies del document a elaborar.  
5. Aplica actituds i comportaments professionals en situacions de comunicació, i descriu les relacions típiques característiques del país de la llengua estrangera.  
Criteris d'avaluació:  
a) S'han descrit els protocols i normes de relació social propis del país tenint en compte els costums i usos de la comunitat on es parla la llengua anglesa.  
b) S'han identificat els valors i creences propis de la comunitat on es parla la llengua anglesa.  
c) S'han identificat els aspectes socioprofessionals propis del sector, en qualsevol tipus de text.  
d) S'han aplicat els protocols i normes de relació social propis del país de la llengua anglesa.  
Continguts:  
Comprensió de missatges orals:  
- Missatges professionals del sector i quotidians.  
- Missatges directes (en persona, per videoconferència...), telefònics i gravats.  
- Coneixent la terminologia específica del sector.  
- Sabent extraure la idea principal i idees secundàries.  
- Sent conscients dels diferents recursos gramaticals i lingüístics perquè la comunicació siga possible.  
Interpretació de missatges escrits:  
- Comprensió de missatges, textos, articles bàsics professionals i quotidians.  
- Suports telemàtics: fax, correu electrònic, burofax.  
- Terminologia específica del sector.  
- Idea principal i idees secundàries.  
- Recursos gramaticals: temps verbals, preposicions, adverbis, locucions preposicionals i adverbials, ús de la veu passiva, oracions de relatiu, estil indirecte, i altres.  
- Relacions temporals: anterioritat, posterioritat, simultaneïtat.  
Producció de missatges orals:  
- Registres utilitzats en l'emissió de missatges orals.  
- Terminologia específica del sector.  
- Marcadors lingüístics de relacions socials, normes de cortesia i diferències de registre.  
- Manteniment i seguiment del discurs oral:  
- Suport, demostració d'enteniment, petició d'aclariment, i altres.  
  
- Entonació com a recurs de cohesió del text oral.  
Emissió de textos escrits:  
- Elaboració de textos senzills professionals del sector i quotidians.  
  
- Adequació del text al context comunicatiu.  
- Registre.  
- Selecció lèxica, selecció d'estructures sintàctiques, selecció de contingut rellevant.  
- Ús dels signes de puntuació.  
- Coherència en el desenvolupament del text.  
Identificació i interpretació dels elements culturals més significatius dels països de llengua anglesa:  
- Valoració de les normes socioculturals i protocol·làries en les relacions internacionals.  
- Ús dels recursos formals i funcionals en situacions que requerixen un comportament socioprofessional a fi de projectar una bona imatge de l'empresa.  
Orientacions pedagògiques:  
Aquest mòdul conté la formació necessària per a l'exercici d'activitats relacionades amb les funcions d'atenció al client, informació i assessorament, desenvolupament i seguiment de normes de protocol i compliment de processos i protocols de qualitat; tot això en anglès, incloent-hi aspectes com:  
- L'ús i aplicació de les diverses tècniques de comunicació per a informar i assessorar el client durant els processos de servei.  
- El desenvolupament i formalització de processos i protocols de qualitat associats a les activitats del servei.  
Les activitats professionals associades a aquestes funcions s'apliquen en els processos corresponents a la qualificació professional.  
La formació del mòdul contribueix d'assolir els objectius generals del cicle formatiu i les competències del títol.  
Les línies d'actuació en el procés d'ensenyament / aprenentatge que permeten assolir els objectius del mòdul, versaran sobre:  
- La descripció, anàlisi i aplicació dels processos de comunicació i les tècniques d'imatge personal utilitzant l'anglès.  
- Els processos de qualitat en l'empresa, la seua avaluació i la identificació i formalització de documents associats a la prestació de serveis en anglès.  
- La identificació, anàlisi i procediments d'actuació davant de queixes o reclamacions dels clients en anglès.  
  
  
Mòdul professional: anglès tècnic II-M  
Codi: CV 0002  
Durada: 44 hores  
Resultats d'aprenentatge i criteris d'avaluació.  
1. Produeix missatges orals senzills en llengua anglesa, en situacions habituals de l'àmbit social i professional de l'empresa reconeixent i aplicant les normes pròpies de la llengua anglesa.  
Criteris d'avaluació:  
a) S'han identificat missatges de salutacions, presentació i acomiadament, amb el protocol i les pautes de cortesia associades.  
b) S'han utilitzat amb fluïdesa missatges proposats en la gestió de cites.  
c) S'han transmès missatges relatius a justificació de retards, absències, o qualsevol altra eventualitat.  
d) S'han emprat amb suficient fluïdesa les expressions habituals per al requeriment de la identificació dels interlocutors.  
e) S'han identificat missatges senzills relacionats amb el sector.  
2. Manté converses en llengua anglesa, senzilles i rutinàries del sector interpretant la informació de partida.  
Criteris d'avaluació:  
a) S'ha utilitzat un vocabulari tècnic bàsic adequat al context de la situació.  
b) S'han utilitzat els missatges adequats de salutacions, presentació, identificació i altres, amb les pautes de cortesia associades dins del context de la conversa.  
c) S'han atès consultes directes telefònicament amb suposats clients i proveïdors.  
d) S'ha identificat la informació facilitada i requeriments realitzats per l'interlocutor.  
e) S'han formulat les preguntes necessàries per a afavorir i confirmar la recepció correcta del missatge.  
f) S'han proporcionat les respostes correctes als requeriments i instruccions rebuts.  
g) S'han realitzat les anotacions oportunes en anglès en cas de ser necessari.  
h) S'han utilitzat les fórmules comunicatives bàsiques més usuals utilitzades en el sector.  
i) S'han comprès sense dificultat els punts principals de la informació.  
3. Emplena documents rutinaris de caràcter tècnic en anglès, reconeixent i aplicant les normes pròpies de la llengua anglesa.  
Criteris d'avaluació:  
a) S'ha identificat un vocabulari bàsic d'ús general en la documentació pròpia del sector.  
b) S'han identificat les característiques bàsiques i dades clau del document.  
c) S'ha analitzat el contingut i finalitat de distints documents tipus d'altres països en anglès.  
d) S'han emplenat documents professionals relacionats amb el sector.  
e) S'han redactat cartes d'agraïment a proveïdors i clients en anglès.  
  
f) S'han emplenat documents d'incidències i reclamacions.  
  
g) S'ha rebut i remés adreça electrònica i fax en anglès amb les expressions correctes de cortesia, salutació i comiat.  
h) S'han utilitzat les eines informàtiques en la redacció i emplenament dels documents.  
4. Redacta documents senzills de caràcter administratiu/laboral, reconeix les normes pròpies de la llengua anglesa i del sector, i les aplica.  
Criteris d'avaluació:  
a) S'ha identificat un vocabulari bàsic d'ús general en la documentació pròpia de l'àmbit laboral.  
b) S'ha elaborat un curriculum vitae seguint el model europeu (Europass) o altres propis dels països de parla anglesa.  
c) S'han identificat borses d'ocupació en anglès accessibles per mitjans tradicionals i utilitzant les noves tecnologies.  
d) S'ha redactat la carta de presentació per a una oferta d'ocupació.  
  
e) S'han descrit les habilitats personals més adequades a la sol·licitud d'una oferta d'ocupació.  
f) S'ha inserit un currículum en una borsa de treball en anglès.  
  
g) S'han redactat cartes de citació, rebuig i selecció per a un procés de selecció en l'empresa.  
h) S'ha desenvolupat una actitud de respecte cap a les diferents formes d'estructurar l'entorn laboral.  
i) S'ha valorat la llengua anglesa com a mitjà de relació i enteniment en el context laboral.  
5. Interpreta textos, documents, converses, gravacions o altres en llengua anglesa, relacionats amb la cultura general de negoci i empresa, tot utilitzant les eines de suport més adequades.  
Criteris d'avaluació:  
a) S'ha interpretat informació bàsica sobre l'empresa, el producte i el servei.  
b) S'han interpretat estadístiques i gràfics en anglès sobre l'àmbit professional.  
c) S'han aplicat els coneixements de la llengua anglesa a les noves tecnologies de la comunicació i de la informació.  
d) S'ha valorat la dimensió de la llengua anglesa com a mitjà de comunicació base en la relació empresarial, tant europea com mundial.  
  
Continguts:  
Missatges orals senzills en anglès en situacions pròpies del sector:  
- Recursos, estructures lingüístiques i lèxic bàsic sobre: Presentació de persones, salutacions i comiats, tractaments de cortesia, identificació dels interlocutors, gestió de cites, visites, justificació de retards o absències, allotjaments, mitjans de transports, horaris, actes culturals i anàlegs.  
- Recepció i transmissió de missatges de forma: presencial, telefònica o telemàtica.  
- Sol·licituds i peticions d'informació.  
- Convencions i pautes de cortesia en les relacions professionals: horaris, festes locals i professionals i adequació al llenguatge no verbal.  
  
- Estils comunicatius formals i informals: la recepció i relació amb el client.  
Conversa bàsica en llengua anglesa en l'àmbit de l'atenció al client  
  
- Recursos, estructures lingüístiques i lèxic bàsic relacionats amb la contractació, l'atenció al client, queixes i reclamacions: documents bàsics. Formulació de disculpes en situacions delicades  
- Planificació d'agendes: concert, ajornament i anul·lació de cites.  
  
- Presentació de productes/serveis: característiques de productes/serveis, mesures, quantitats, serveis i valors afegits, condicions de pagament, etc.  
- Convencions i pautes de cortesia, relacions i pautes professionals, usades en l'atenció al client, extern i intern.  
Emplenament de documentació administrativa i comercial en anglès:  
- Interpretació de les condicions d'un contracte de compravenda.  
- Emplenament de documentació comercial bàsica: propostes de comanda, albarans, factures proforma, factures, documents de transport, documents de pagament o altres.  
- Recursos, estructures lingüístiques, i lèxic bàsic relacionats amb la gestió de comandes, contractació, intenció i preferència de compra, devolucions i descomptes.  
Redacció de documentació relacionada amb la gestió laboral en anglès:  
- Recursos, estructures lingüístiques, i lèxic bàsic relacionats amb l'àmbit laboral: Curriculum vitae en diferents models. Borses de treball. Ofertes d'ocupació. Cartes de presentació.  
- La selecció i contractació del personal: Contractes de treball. Cartes de citació, admissió i rebuig en processos de selecció.  
- L'organització de l'empresa: llocs de treball i funcions.  
Interpretació de textos amb eines bàsiques de suport (TIC):  
- Ús de diccionaris temàtics, correctors ortogràfics, programes de traducció automàtics aplicats a textos relacionats amb:  
- La cultura d'empresa i objectius: distints enfocaments.  
- Articles de premsa específics del sector.  
- Descripció i comparació de gràfics i estadística. Compressió dels indicadors econòmics més habituals.  
- Agenda. Documentació per a l'organització de cites, trobades i reunions. Organització de les tasques diàries.  
- Consulta de pàgines webs amb continguts econòmics en anglès amb informació rellevant per a l'empresa.  
Orientacions pedagògiques:  
Aquest mòdul conté la formació necessària per a l'exercici d'activitats relacionades amb les funcions d'atenció al client, informació i assessorament, i compliment de processos i protocols de qualitat, tot això en anglès, incloent-hi aspectes com:  
- L'ús i aplicació de les diverses tècniques de comunicació per a informar i assessorar el client durant els processos de servei.  
- El desenvolupament i formalització de processos i protocols de qualitat associats a les activitats del servei.  
Les activitats professionals associades a aquestes funcions s'apliquen fonamentalment en els processos propis del nivell de qualificació.  
La formació del mòdul contribueix d'assolir els objectius generals del cicle formatiu i les competències del títol.  
Les línies d'actuació en el procés d'ensenyament / aprenentatge que permeten assolir els objectius del mòdul, versaran sobre:  
- La descripció, anàlisi i aplicació dels processos de comunicació i les tècniques d'imatge personal utilitzant l'anglès.  
- Els processos de qualitat en l'empresa, la seua avaluació i la identificació i formalització de documents associats a la prestació de serveis en anglès.  
- La identificació, anàlisi i procediments d'actuació davant queixes o reclamacions dels clients en anglès.


Còpia Permalink ELI